"SETSWANA PUO YA GAE MEPHATO 4-6 dišwa (sekao. Tatelano ya ditiragalo tsa matshelo a bona di na le mabaka, ditlhangwa tsa dikgang tse di farologaneng, dipegelo tsa molomo, dipuo tse dikhutshwane). Nako ya go ruta e tshwanetse go akaretsa go ikatisa ga letsatsi le letsatsi ka ditirwana tsa theetso le tsa go bua tse dikhutshwane mme ditirwana tse dileele tse di tsepameng sentle mo dikgonong tse, di anamisiwe mo bekeng yotlhe. Go buisa le Go lebelela Dikgono tsa Go buisa le Go lebelela tse di agilweng sentle ke konokonomo mo go ithuteng go go atlegileng go ralala kharikhulamo. Barutwana ba nonotsha bokgoni jwa Go buisa le Go lebelela ditlhangwa tse di farologaneng tsa dikwalo le tse e seng tsa dikwalo, go akaretsa le ditlhangwapono. Barutwana ba lemoga ka moo setlhangwa le rejisetara di bontshang /maitlhomo, bareetsi/baamogedi le tiriso ya ditlhangwa. Ka puiso ya mo phaposing le ya morutwana ka nosi, barutwana ba kgona go nagana ka tsenelelo le ka boitlhamedi. Go buisa go naya barutwana tšhono ya go ithuta puo tlaleletso ya bona. Re itse go tloga mo dipatlisisong gore kgolo ya tlotlofoko ya barutwana e ikaegile thata mo bogolong jwa puiso e ba e dirang. Mo Kgatong ya Magareng, o tla agelela mo motheong o o tlhomilweng mo mephatong ya R - 3. Fa go tlhokagala, go dirisiwe puisokopanelo mo tshimologong ya Mophato 4 go kaela barutwana mo kgatong e. O ka dirisa mokgwa o ka nako nngwe fa o na le Dibuka tse Dikgolo tse di lekaneng mo maemong a, mme o di refosanye ka go tlotla dikgang. Fa o sena Dibuka tse Dikgolo mo maemong a, o ka dirisa ditlhangwa go tswa mo dibukakgakololong kgotsa dipadiso. Gape o ka dirisa mekgwa e mengwe jaaka go buisa le morutwana le go buisetsa barutwana botlhe. Dirisa mekgwa ya puisokaelo ka ditlhopha le puiso ka nosi /ka bobedi mme ka iketlo o dire gore barutwana ba ipuisetse ka bo bona thata. Puiso ka nosi e e kailweng ka tlhomamo mo Dithulaganyong tsa go ruta, e tshwanetse go tsenyeletswa mo nakong e e tlhaotsweng go buisa. Rotloetsa barutwana go dira puiso ka nosi ka nako nngwe le nngwe fa ba sa dire sepe. O tla tlhama ditirwana tsa tekatlhaloganyo tse di farologaneng go netefatsa gore barutwana ba tlhaloganya se ba se buisitseng. Dikgato tsa puiso Dikgato tsa puiso di na le maemo a a latelang: Pele ga puiso, ka nako ya puiso le morago ga puiso. Ditirwana tse morutwana a ka itepatepanyang le tsona di ka sobokanngwa ka mokgwa o o latelang: Pele ga puiso: • Go rotloetsa kitso ya pele • Lebelela motswedi, mokwadi, le letlha la phasalatso. • Go buisa temana ya ntlha le ya bofelo ya kgaolo ya pele. • Go dira diponelopele Ka nako ya puiso: • Emisa nako le nako go tlhomamisa go tlhaloganya ga gago le go letlelela dikakanyo go nwela sentle/go di utlwa sentle. 10 PEGELO YA PHOLISI YA KHARIKHULAMO LE TLHATLHOBO (PPKT)"